इससे पहले रविवार को भारत की चोटी की स्क्वाश खिलाड़ी और चेन्नई निवासी दीपिका पल्लीकल ने चेन्नई में विनाशकारी बाढ़ को देखते हुए रविवार को तमिलनाडु मुख्यमंत्री राहत कोष में दो लाख रुपए देने का एलान किया था। विश्व की 16वें नंबर की खिलाड़ी ने कहा कि मैंने हांगकांग से चेन्नई में जल प्रलय देखी। पूरा शहर द्वीप जैसा बन गया और लोगों की पीड़ा देखकर वास्तव में मुझे बेहद दुख हुआ। मैं वापसी पर चेन्नई नहीं जा सकी और मुझे मुंबई के लिए उड़ान पकड़नी पड़ी। मैं जल्द से जल्द चेन्नई पहुंचने की कोशिश करूंगी। उन्होंने कहा कि मैं राहत कार्यों में अपनी तरफ से मदद देने की कोशिश करूंगी।